**PROIECTUL DECIZIE ETAPEI DE ÎNCADRARE**

 Nr. 5810 din 06.08.2018

Ca urmare a solicitării de emitere a acordului de mediu adresate de S.C. PORT TRANS S.R.L., cu sediul în loc. Titu, DN7, nr. 302, jud. Dâmbovița înregistrată la A.P.M. Giurgiu cu nr. 5810 din 25.07.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.08.2018, că proiectul **„**Organizare de șantier – montaj utilaj tehnologic pentru producția betonului în șantier tip Stetter M2 pe o suprafață de 5140”, pe perenul intravilan cu suprafața de 598131 mp, situat în com. Joița, sat Bâcu, T50/51, 62, P299, 281/299, 507/98, NC 35096 – UAT comuna Joița, jud. Giurgiu, nu se supune evaluării impactului asupra mediului şi nu se supune evaluării adecvate.

 **Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, punctul 10b);

1. **Caracteristicile proiectului**

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 1.**Caracteristicile proiectului**

a) Stația de betoane mobila se va amplasa in sat Bacu, comuna Joița, județul Giurgiu, în tarlalele T 50, 51 si 52, parcelele P 299, 281 si 507/98, număr cadastral 35026, la 100.0 m nord de Autostrada A1, la 790.0 m est de râul Ciorogârla, la 230.0 m vest de DJ 602 Bâcu-Ciorogârla și la 2.1 km sud de DJ 601 A Bâcu-Joița.

Stația de betoane se va amplasa pe un teren în suprafața de 5140.0 mp, intravilan, închiriat de la S.C. EMAG LOGISTICA S.R.L.

 Terenul are o forma aproximativ dreptunghiulara, cu lungimea de 107.0 m si lățimea de 48.0 m, cote ale terenului ce variază între 99.48 mdMN si 100.09 mdMN.

Accesul se va face:

 - din DJ 602 pe drum de exploatare incinta S.C. EMAG LOGISTICA S.R.L.(280.0 m)

 - din DJ 601A pe DJ 602(2.1 km) si apoi pe drum de exploatare incinta S.C. EMAG LOGISTICA S.R.L.(280.0 m)

Coordonate STEREO’70 M.N.ale perimetru închiriat de 2500.0 mp

|  |  |  |  |  |  |
| --- | --- | --- | --- | --- | --- |
| Pct | X(N) | Y(E) | Pct | X(N) | Y(E) |
| 80 | 329806.624 | 569914.406 | 86 | 329689.588 | 569924.309 |
| 82 | 329790.770 | 569959.713 | 88 | 329705.601 | 569879.106 |

Productivitate teoretică: 110 mc/h

 - Malaxor cu 2 axe orizontale cu amestec forțat: 2,5 mc/șarjă

 - Buncăr de agregate tip TZ buzunar: 4x17,5 mc

 - Silozuri de ciment: 3 silozuri cu capacitata fiecăruia de 80 mc (240.0 mc)

 - Complet automatizată, soft Stetter: MC500 (în limba română)

 - încărcare cu agregate: cu încărcător frontal, cu rampe pe ambele părți (tip TZ)

 Stația de betoane mobilă este preasamblată într-o unitate compactă și are în componență unității preasamblate cântare de: apă, agregate, ciment, aditivi, cale rulare skip, skip acționat de motor electric cu cablu, malaxor beton, buncăr de agregate, instalație completă electrică, pneumatică.

 Stația de betoane este o instalație complexă pentru prepararea și livrarea betoanelor (compuse din ciment, agregate, apă și aditivi), care are în componență depozitare, dozare și malaxare. Malaxorul este cu 2 axe orizontale.

 Depozitul de agregate este cu buncăre de agregate tip buzunar TZ. Acesta este împărțit în 4 buncăre fiecare de 17,5 mc, acestea fiind încărcate pe două părți (2 buncăre pe o parte și celelalte 2 buncăre pe partea cealaltă).

 Dozarea agregatelor, a cimentului și a apei se va executa cu ajutorul cântăririi.

 Sistemul de comandă și control este complet automatizat. Cabina de comandă este amplasată la sol. Se au în vedere capacitatea minimă de transport, precum și capacitatea de cântărire.

 Malaxorul este destinat producerii betonului de calitate, cu un consum redus de energie. Cu ajutorul modelului M2,5 aproape orice poate fi malaxat, fie ca este vorba de beton deja malaxat, cu orice consistenta, sau de materiale pentru reciclat, mortar, ciment.

 Silozurile de ciment sunt echipate conform normelor europene referitoare la siguranță în munca și protecția mediului înconjurător.

 Stația de betoane mobilă se poate monta pe o platforma balastată compactată (sau betonată) cu un grad de 200 kN/mp, cu o planitate foarte bună.

 Stația de betoane preasamblată se montează direct pe platforma balastata compactata (sau betonata).

 Silozurile de ciment se montează pe fundații mobile care se umplu cu beton după poziționarea acestora pe platformă balastată compactată (sau betonată).

 La tipul TZ buncărul de agregate este inclus in stația de betoane preasamblată.

 Cele 2 rampe la TZ pot fi mobile și se pot confecționa din metal (ca subansamble), din prefabricate T care se montează direct pe platforma balastata sau din pereți betonați.

 După demontarea și transportul stației de betoane mobila va rămâne un teren balastat (sau o platforma betonata).

Cantitatea de beton teoretica care poate fi produsa în stația de betoane este de 369600 mc/an(3360 ore/an x 110.0 mc/h).

 Cantitatea de beton care se dorește a fi produsa anual de societate este de 100.000 mc/an, respectiv 476.19 mc/zi(29.762 mc/h).

Betoane produse - în cadrul stației de betoane vor fi produse betoane B50-B200, funcție de comenzi.

Consum apă preparat betoane - în cadrul producerii betoanelor se va folosi în compoziție un consum mediu de 240.0 l/mc beton.

Agregate folosite - în cadrul fabricării betoanelor vor fi folosite agregate deconcasate în sorturile 0-4 mm, 4-8 mm, 8-16 mm, 16-31 mm si agregate concasate în sorturile 8-16 mm si 16-31 mm.

 Agregatele naturale, provenite de la exploatări de balast, vor fi stocate în 6 padocuri din beton, amplasate pe laturile de est și sud, în afara zonei de producție a betonului.

Cantitatea anuală de beton care se dorește a se realiza este de 100.000 mc/an.

Necesarul anual de apă tehnologică este de 251.025.0 mc/an, fără recircularea apei de la spălarea autobetonierelor și de 385.875.0 mc apă cu recircularea apei de la spălarea autobetonierelor.

Alimentarea cu apa potabila a personalului se face din comerț la bidoane de apă îmbuteliată.

Apele uzate menajere - pentru necesități fiziologice, se vor folosi 2 WC ecologice închiriate, care vor fi întreținute periodic de deținătorul acestora, pe baza de contract.

*b).cumularea cu alte proiecte existente și/sau aprobate* – nu există un impact cumulativ cu alte proiecte, care să aibă efecte semnificative asupra mediului;

*c).utilizarea resurselor naturale în special a solului, a terenurilor, a apei și a biodiversității* - toate materialele folosite în derularea lucrărilor de construire și dezvoltare a proiectului sunt achiziționate de la furnizori de profil;

- terenul - terenul în suprafață de 5140 mp, este teren intravilan arabil domeniu privat;

*d).producția de deșeuri* - atât în perioada de execuție a lucrărilor, cât și în timpul funcționării, deșeurile generate pe amplasament se vor colecta controlat, pe categorii și vor fi gestionate de unități abilitate;

*e).poluarea și alte efecte nocive* - emisiile poluante, inclusiv zgomotul şi alte surse de disconfort – lucrările și măsurile prevăzute în proiect nu vor afecta semnificativ factorii de mediu: aer, apă,sol/subsol, așezări umane;

*f.)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu;

*g).riscurile pentru sănătatea umană (de exemplu, din cauza contaminării apei sau a poluării atmosferice)* - proiectul nu va implica riscuri pentru sănătatea umană.

1. **Amplasarea proiectului:**

2.1. *utilizarea actuală și aprobată a terenurilor* - terenul pe care se va amplasa proiectul, este teren intravilan arabil, conform certificatul de urbanism nr. 157/23.07.2018, situat în intravilanul comunei Joița, jud. Giurgiu;

2.2. *bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia* - nu există o abundenţă a resurselor naturale şi nu este cazul capacităţii regenerative a acestora;

2.3. *capacitatea de absorbţie a mediului natural acordându-se o atenție specială următoarelor zone*:

i).proiectul nu se află în zone umede, zone riverane, sau guri ale râurilor;

ii).proiectul nu se află în zone costiere sau în mediu marin;

iii).proiectul nu se află în zone montane și forestiere;

iv).proiectul nu se află în rezervaţii și parcuri naturale;

v. proiectul nu se află în zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE;

vi).proiectul nu se află în zone în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri;

vii).proiectul nu se află în zone cu o densitate mare a populației;

vii).peisaje și situri importante din punct de vedere istoric, cultural sau arheologic: nu este cazul.

1. **Tipurile și caracteristicile impactului potenţial:**
	* 1. *importanța și extinderea spațială a impactului* (de exemplu, zona geografică și dimensiunea populației care poate fi afectată) - proiectul nu este extins ca arie geografică şi nu afectează un număr mare de persoane;
		2. *natura impactului* - afectarea factorilor de mediu va fi una redusă, iar impactul asupra mediului va fi unul negativ;
		3. *proiectul nu are impact transfrontalier*;
		4. *intensitatea şi complexitatea impactului* - conform listei de control, impactul este minim şi local;
		5. *probabilitatea impactului generat de proiect* - conform listei de control, nu există un impact negativ asupra mediului;
		6. *debutul, durata, frecvența și reversibilitatea preconizate ale impactului* - nu este cazul;
		7. *cumularea impactului cu impactul altor proiecte existente și/sau aprobate* - nu există un impact cumulativ cu alte proiecte, care să aibă efecte semnificative asupra mediului;
		8. *posibilitatea de reducere efectivă a impactului* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

**II.**  **Motivele care au stat la baza luării deciziei etapei de încadrare în procedura de evaluare adecvată:**

- conform deciziei etapei de evaluare iniţială nr. 5810/SAAA/02.08.2018 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în intravilan comunei Joița, jud. Giurgiu.

 - pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** |  **Titular proiect**  | **Participări ale publicului în procedura derulată** |
| Solicitare acord de mediu | Afişare pe pagina web în data de 02.08.2018 | Ziarul „Jurnal Giurgiuvean” din 03.08.2018 şi afişare la sediul Primăriei Joița, în data de 01.08.2018 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

***Protecţia calităţii apelor:***

**–** *În faza de construire* a obiectivelor, pe amplasamentul analizat nu se vor folosi tehnologii și substanțe care sa modifice calitatea apei, astfel ca se estimează un impact nesemnificativ asupra factorului de mediu apa.

Lucrările proiectate pentru captarea, transportul, stocarea și distribuția apei tehnologice nu vor influența negativ alte obiective social – economice existente în zona și nu vor stânjeni activitatea acestora prin stagnări sau înregistrarea unor pagube.

*În faza de funcționare* *a stației de betoane*

Deoarece nu se vor evacua ape uzate tehnologic, se consideră că în perioada de funcționare a stației nu va exista un impact semnificativ asupra calității apelor subterane si solului.

Măsuri de protecție

*In faza de construire*

Riscul de impurificare a apelor de suprafața și subterane va fi redus datorită măsurilor adoptate în proiect de către antreprenor în perioada de execuție, în conformitate cu prevederile caietelor de sarcini, și de către beneficiar în perioada de funcționare, în conformitate cu prevederile legale în vigoare.

*În faza de funcționare* *a stației de betoane*

Pentru evitarea influențelor negative asupra ecosistemelor din zona, în perioada de funcționare, deșeurile menajere sau de orice altă natură se vor depozita numai în locuri special amenajate.

Amplasamentul lucrărilor propuse nu se suprapune peste cel al lucrărilor prevăzute în schema directoare de amenajare și management a bazinului hidrografic.

Lucrările proiectate nu vor influența în mod esențial regimul actual al apelor de suprafață a. Se apreciază că realizarea lucrărilor nu va influenta negativ regimul apelor subterane, deoarece tehnologia de fabricare a betonului nu implica lucrări asupra freaticului.

Se vor respecta prevederile Legii Apelor nr. 107/1996 cu modificările și completările ulterioare.

***Protecţia calităţii aerului:***

Surse de poluanți

*În faza de construire,* sursele de impurificare a atmosferei vor fi reprezentate de:

* lucrările de construire a obiectivelor;
	+ funcționarea utilajelor tehnologice si a mijloacelor de transport.

Vor fi generate in aer următoarele emisii de poluanți:

- pulberi din activitatea de manipulare a materialelor de construcție și din tranzitarea zonei de șantier;

- gaze de ardere provenite din procese de combustie.

Sistemul de construcție fiind simplu, nivelul estimat al emisiilor din sursa dirijată se încadrează în VLE impuse prin legislația de mediu în vigoare, iar sursele de emisie nedirijată ce pot apărea în timpul punerii în opera sunt foarte mici și, prin urmare, nu produc impact semnificativ asupra factorului de mediu aer.

*În faza de funcționare* a stației de betoane, sursele de impurificare a aerului vor fi:

* activitatea de preparare a betoanelor;
* funcționarea autovehiculelor care vor transporta materia primă și produsul finit de la și spre amplasamentul stației.

Activitatea de preparare a betoanelor va reprezenta principala sursa de poluare a aerului. Această activitate va consta, în principal, din manevrarea unor cantități de ciment și agregate cu conținut de pământ/nisip, materiale generatoare de particule în atmosfera. Masuri de protecție

*În faza de construire,* pentru reținerea și dispersia poluanților în atmosferă, constructorul va folosi numai utilaje și mijloace de transport dotate cu motoare Diesel (care nu generează emisii de Pb și care produc foarte puțin monoxid de carbon).

De asemenea, se va asigura funcționarea normală a utilajelor, prin efectuarea corespunzătoare și la timp a reviziilor tehnice și a reparațiilor.

Se vor evita activitățile de încărcare/descărcare a autovehiculelor cu materiale generatoare de praf în perioadele cu vânt cu viteze de peste 3 m/s.

Valoarea concentrațiilor de poluanți evacuați în atmosfera nu va trebui sa depășească valorile limita prevăzute in Legea 104/2011, privind calitatea aerului înconjurător.

*În faza de funcționare a stației,* aceasta este dotata cu filtru de praf cu ventilator și cu filtru cu vibrator pentru aerul evacuat, pentru reținerea particulelor rezultate din activitatea de mixare a betoanelor.

- se va respecta prevederile Legii nr. 104/2011 privind calitatea aerului înconjurător;

- se vor respecta prevederile STAS 12574-87 privind condițiile de calitate a aerului în zonele protejate

***Protecţia împotriva zgomotului şi vibraţiilor:***

*Surse de zgomot si vibratii*

*In faza de construire a stației de betoane*

În aceasta fază, sursele de zgomot și vibrații sunt produse atât de acțiunile propriu-zise de lucru cât și de traficul auto din zona de lucru.

În activitatea utilajelor de construire, zgomotul grupează un ansamblu de emisii acustice de origini diferite, fie fixe, fie mobile, corespunzător acestora, precum și vehiculelor de transport. În funcție de distribuția spațială a utilajelor, harta zgomotului va avea aspecte diferite. Se estimează că pentru un program de lucru de 10 ore (8-18), nivelul echivalent de zgomot se reduce la 50 dB(A).

Pe baza datelor privind puterile acustice ale surselor de zgomot, se estimează că în șantier, în zona fronturilor de lucru, vor exista niveluri de zgomot de până la 90 dB(A), pentru anumite intervale de timp. Dozele de zgomot nu vor depăși valoarea de 90 dB(A), admisă de normele de protecția muncii. Aceste activități au un caracter discontinuu, fiind limitate în general numai pe perioada zilei.

*În faza de funcționare a stației de betoane,* sursa potențială de vibrații este vibratorul de la instalația de mixare mobilă, însă dacă se respectă indicațiile furnizorului acestui echipament, nivelul vibrațiilor este redus la minim.

Masurile de protectie impotriva zgomotului si vibratiilor

*În faza de construire a stației de betoane*

* + - * întreținerea permanentă a drumurilor contribuie la reducerea impactului sonor;
			* se interzice circulația autovehiculelor în afara drumurilor trasate pentru funcționarea șantierului (drumuri de acces, drumuri tehnologice);
			* utilizarea de echipamente si autovehicule cu reviziile făcute la zi, astfel încât să se evite pe cât posibil disconfortul creat de zgomotul acestora pe perioada de lucru.
			* pentru amplasamentele din vecinătatea zonelor locuite, se recomandă lucrul numai în perioada de zi (6.00 – 22.00), respectandu-se perioada de odihnă a localnicilor;
			* pentru protecția anti-zgomot, amplasarea unor construcții ale șantierului se va face în așa fel încât să constituie ecrane între șantier și localitate;
			* depozitarea de materiale utile trebuie realizate în sprijinul constituirii unor ecrane între șantier și zonele locuite.
* *În faza de funcționare a stației de betoane,* nu vor fi necesare măsuri de protecție împotriva zgomotului si vibrațiilor.
* se vor respecta prevederile Ordinului 119/2014 pentru aprobarea normelor de igienă și sănătate publică privind mediul de viață al populației

***Protecţia solului şi subsolului:***

Surse de poluanti pentru sol si subsol

*În faza de construire a stației*, sursele de poluare a solului si subsolului vor fi reprezentate de scurgerile accidentale de produse petroliere de la vehicule și utilaje, în perimetrul unde vor fi amplasate obiectivele cuprinse în proiect.

*În faza de funcționare a stației*, sursele de poluanți pentru sol și subsol pot fi reprezentate de scurgerile accidentale de produse petroliere de la acestea.

Masuri de protectie

*În faza de construire, precum și în faza de funcționare a stației,* se vor respecta următoarele măsuri:

- interzicerea efectuării pe șantier a unor reparații de utilaje sau mijloace de transport, care de obicei se soldează cu scăpări de carburanți și lubrefianți pe sol;

- obligarea constructorilor de a folosi numai acele mijloace de transport al materialelor și al deșeurilor ce se vor evacua de pe șantier, care sa fie prevăzute cu mijloace de protecție împotriva împrăștierii lor pe traseele de circulație din localitățile străbătute.

- se interzice depozitarea de pământ excavat sau materiale de construcții țn afara amplasamentului obiectivului și în locuri neautorizate.

**Tipuri și cantități de deșeuri**

* **In faza de execuție** (deșeuri rezultate în perioada de construcție)

- Deșeuri municipale amestecate, rezultate din activități administrative (cod 20 03 01, stare fizica - solida)

- Materiale plastice (cod 17 02 03, stare fizica – solida)

- Beton (cod 17 01 01, stare fizica - solida)

- Amestecuri metalice (cod 17 04 07, stare fizica – solida);

- Lemn (cod 17 02 01, stare fizica – solida)

- Pământ excavat (cod 17 09 04, stare fizica – solida)

**Modul de gospodărire a deșeurilor**

Prin modul de gestionare a deșeurilor se va urmări reducerea riscurilor pentru mediu și populație și limitarea cantităților de deșeuri eliminate prin transportare la depozitul de deșeuri.

*In perioada de construire a stației*

Managementul deșeurilor rezultate din activitatea de șantier va fi asigurat de constructorul autorizat care va executa lucrările de investiții.

Pământul decopertat va fi refolosit pentru amenajarea terenului.

În perioada de funcționare a stației

Deșeurile menajere vor fi colectate în tomberoane speciale, apoi vor fi încărcate și transportate periodic de către o firmă de salubrizare, în baza unui contract încheiat între părți.

- se vor respecta prevederile Ord. 211/2011 privind regimul deşeurilor.

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier :

 - organizare de șantier se amplasează în incinta proprie,

Depozitarea materialelor de construcție, staționarea utilajelor, se face pe platforme betonate.

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

Lucrările pentru refacerea și reabilitarea ecologică a mediului vor fi efectuate de executant și constau în:

* colectarea și evacuarea de pe amplasament a deșeurilor rezultate din activitatea de execuție;
* drumurile existente vor fi folosite numai pe baza unor convenții încheiate cu deținătorii acestora;
* demolarea si evacuarea dotărilor temporare ale construcțiilor (baracamente, depozite ale organizării de șantier sau amenajate la fronturile de lucru);
* demolarea cailor de acces, amenajate pe perioada de execuție;
* nivelarea terenului, înierbarea și amenajarea peisagistica a suprafețelor de teren ocupate temporar în perioada de execuție;
* utilajele si mijloacele de transport vor fi verificate periodic, în ceea ce privește nivelul de monoxid de carbon și concentrațiile de emisii în gazele de eșapament și vor fi puse în funcțiune numai după remedierea eventualelor defecțiuni;
* la sfârșitul săptămânii se va efectua curățirea fronturilor de lucru, eliminându-se toate deșeurile.

După trecerea fenomenelor hidro - meteorologice periculoase, în vederea restabilirii situației normale, se va avea în vedere:

* asanarea perimetrelor care au fost afectate de apele de ploaie, prin săparea de canale de scurgere în digul de protecție a perimetrului de exploatare și evacuarea acestora;
* refacerea căilor de comunicație și a drumului de acces.

Se redau folosinței inițiale toate suprafețele ocupate temporar pe timpul execuției. Activitatea de dezafectare a organizării de șantier va consta în retragerea utilajelor, ecologizarea terenului ocupat, predarea deșeurilor societăților autorizate specializate.

La încetarea lucrărilor de construire, dezafectarea, postutilizarea și refacerea amplasamentului se va face după un program și o tehnologie specifică, ce cuprinde:

a. dezafectarea utilajelor (izolarea, scoaterea de sub tensiune, transportarea în secțiile specializate pentru inspecție din punct de vedere electric și mecanic; în funcție de gradul de uzură constatat se va hotărî destinația utilajelor, respectiv reutilizarea în altă locație, repararea utilajelor și apoi refolosirea pe o noua locație);

b. aducerea terenului ocupat cu organizarea de șantier la starea inițială (se recoltează probe de sol și subsol din incinta dezafectată și din amonte de aceasta și se compară rezultatele obținute cu valorile de referința la punerea in funcțiune a obiectivului; în cazul contaminării solului și subsolului se fac lucrări de decontaminare, în funcție de poluantul depistat).

Refacerea amplasamentului după încetarea activității va consta in:

- valorificarea sau eliminarea materialelor de construcție, care, in momentul respectiv, vor deveni deșeuri sau deșeuri reciclabile;

* redresarea mediului natural – revegetări, replantări, etc.

- la finalizarea proiectului se va anunţa GNM - Serviciul Comisariatului Județean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

- la finalizarea proiectului se va solicita și obținerea autorizației de mediu.

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

 (1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 (2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

 (3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 (1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 (2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

 (3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”